להם כל מיני דברים שעושים להם טוב.         תראו אותו, הנהג אמר והסתכל עלי במראה. הוא קנה לה את הגלידה הזאת.         החבר שלי היה קונה לי גלידות, אמר הקול מאחור. וגם הרבה דברים טובים אחרים. בכל פעם שהייתי פוגשת אותו הוא היה מביא לי משהו.         אבל הגלידה שלו, הנהג המשיך, תסתכלו, הוא מחזיק אותה ביד מתל-אביב, ואני נשבע לכם שאני מסתכל עליה מהמראה הזאת כאן כבר עשרים רגע, ואף טיפה לא נזלה.          יורי אמר, ברוסיה כל הגלידות היו כאלה.         והנהג אמר, אבל כאן זאת לא רוסיה.         ולרגע היה שקט.         הקול הנשי מאחור אמר, זה יפה מאוד לראות איך הגלידה לא מטפטפת. ברור שיש כאן נס קטן. כשאוהבים קורים כל מיני נסים.         הגבר בחליפה הקריא: זה לא עניין של נס. המזגן עובד, והגלידה לא נמסה. זה כל העניין.         המזגן? איזה מזגן? יורי אמר. משלמים כסף בשביל נסיעה, ובקושי יש לנשום.         הנהג התכופף אל אחד הכפתורים על לוח המחוונים שלו ועשה כאילו הוא מגביר את עוצמת המזגן. עכשיו יהיה לכם יותר קר, הוא אמר. ראיתי שהוא לא הזיז שום כפתור.          הגבר בחליפה הירוקה זז בנוחות בתוך המושב שלו, נהנה